Διερεύνηση της σχέσης μεταξύ της παθογενούς αριστεροχειρίας και της σχολικής επίδοσης σε παιδιά Πρωτοβάθμιας Εκπαίδευσης
Creators: name: Νίκας, Αθανάσιος Κωνσταντίνου
Publisher: name: Aristotle University of Thessaloniki
Year: 2015
Subjects: εγκεφαλική λειτουργική ασυμμετρία
πλευρίωση
προτίμηση χεριού
παθογενής αριστεροχειρία
σχολική επίδοση
functional cerebral asymmetry
laterality
handedness
pathological sinistrality
school performance

description: Τις τελευταίες δεκαετίες πολλές μελέτες έχουν εστιάσει την προσοχής τους στη λειτουργία των εγκεφαλικών ημισφαιρίων σε σχέση με την προτίμηση χεριού και τις επιπτώσεις που έχει η λειτουργία αυτή κατά τη διαδικασία της μάθησης και τη διδακτική. H παρούσα έρευνα πραγματοποιήθηκε με σκοπό να διερευνήσει τη σχέση μεταξύ της παθογενούς αριστεροχειρίας και της σχολικής επίδοσης σε παιδιά της Πρωτοβάθμιας Εκπαίδευσης. Ειδικότερα, εξετάστηκε εάν μαθητές με παθογενή αριστεροχειρία χρονικής ηλικίας 8 έως 12 ετών που κατοικούν και φοιτούν σε δημόσια δημοτικά σχολεία στην πόλη της Ανατολικής Θεσσαλονίκης έχουν την ίδια σχολική επίδοση με δεξιόχειρες συμμαθητές τους συγκρίνοντας τις επιδόσεις τους σε τέσσερα μαθήματα, της Νεοελληνικής Γλώσσας, των Μαθηματικών, της Μουσικής και των Εικαστικών του Αναλυτικού Προγράμματος Σπουδών της Πρωτοβάθμιας Εκπαίδευσης.Για τη διερεύνηση του σκοπού αυτού, διατυπώθηκαν εννέα ερευνητικές υποθέσεις και εξετάστηκε η ισχύς τους. Αναλυτικότερα η παρούσα μελέτη επιβεβαιώνει τις τρεις πρώτες υποθέσεις ότι οι παθογενείς μη δεξιόχειρες μαθητές δεν διαφέρουν σημαντικά στην σχολική επίδοσή τους σε σχέση με τους δεξιόχειρες στο σύνολο του δείγματος. Αυτό ισχύει τόσο για τα αγόρια όσο και για τα κορίτσια, με μοναδική εξαίρεση την επίδοση μεταξύ των δεξιόχειρων και μη δεξιόχειρων αγοριών στο μάθημα της Μουσικής. Τα δεδομένα υποδηλώνουν ότι η προτίμηση του αριστερού χεριού δεν επηρεάζει την επίδοση των μαθητών στα τέσσερα γνωστικά αντικείμενα. Στις επόμενες έξι υποθέσεις που αξιολογήθηκε η σχολική επίδοση των δεξιόχειρων μαθητών και μαθητριών καθώς και των παθογενών μη δεξιόχειρων, βρέθηκε ότι υπάρχει σχέση μεταξύ του φύλλου και της σχολικής επίδοσης. Στο σημείο αυτό, και με αφορμή τις διαφορές που διαπιστώσαμε στην έρευνά μας, τόσο μεταξύ των φύλων, όσο και μεταξύ των μαθημάτων θεωρούμε απαραίτητο να σημειώσουμε ότι οι όποιες διαφορές μεταξύ των μέσων όρων στις επιδόσεις δύο ή περισσοτέρων ομάδων, δε μας οδηγούν σε άμεσα συμπεράσματα για τα άτομα που απαρτίζουν αυτές τις ομάδες. Θα πρέπει οι ατομικές διαφορές και οι ειδικές ικανότητες που τυχόν παρουσιάζουν να λαμβάνονται υπόψη και να αξιοποιούνται κατάλληλα από την εκπαιδευτική διαδικασία με κατάλληλη διαφοροποίηση των αναλυτικών προγραμμάτων και των μεθόδων διδασκαλίας, έτσι ώστε να εξασφαλίζεται η πληρέστερη αντιμετώπιση των εκπαιδευτικών αναγκών του κάθε ατόμου.
description: In recent decades many studies have focused attention on the functioning of the cerebral hemispheres in relation to handedness and the effects of this function in the process of learning and teaching. This survey was conducted to investigate the relationship between pathological sinistrality and scholastic performance in children of primary school. In particular, it examined whether pathological left-handed students aged between 8-12 who are studying in public elementary schools in the city of East Thessaloniki have the same school performance with their right-handed peers. This was done by comparing their performance in the subjects of Modern Greek Language, Mathematics, Music and the Arts based on the Primary School Curriculum. To investigate this aim, we made nine research hypotheses and tested their validity. Specifically, the present study confirms the first three hypotheses that the pathological non-right handed students do not differ significantly in school performance in relation to right-handed students in the whole sample. This finding applies to both boys and girls, with the only exception being the performance between right-handed and non-right-handed boys in Music. The data suggests that the preference of the left hand does not affect the performance of students in all four subjects. In the following six hypotheses where school performance of right-handed and pathological non-right handed students were evaluated relationship between gender and school performance was found. However, the differences that were found in our research both between gender and amongst subject performance cannot lead us to any foregone conclusions. Thus, what needs to be taken into account in the educational process are students individual differences, abilities and talents. Educators need to embrace appropriate differentiation of the curriculum and teaching methods, to ensure they are completely meeting the educational needs of every individual.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)